ระเบียบกรมพัฒนาสังคมและสวัสดิการระเบียบกรมพัฒนาสังคมและสวัสดิการว่าด้วยการให้บริการผู้สูงอายุพ.ศ. ๒๕๕๐ โดยที่เป็นการสมควรปรับปรุงระเบียบกรมพัฒนาสังคมและสวัสดิการว่าด้วยการให้บริการผู้สูงอายุ พ.ศ. ๒๕๔๖ให้เหมาะสมและเกิดประโยชน์ด้านการจัดสวัสดิการสังคมให้แก่ผู้สูงอายุ จึงได้กำหนดระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกรมพัฒนาสังคมและสวัสดิการว่าด้วยการให้บริการผู้สูงอายุ พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกรมพัฒนาสังคมและสวัสดิการ ว่าด้วยการให้บริการผู้สูงอายุพ.ศ. ๒๕๔๖บรรดาระเบียบข้อบังคับและคำสั่งอื่น ๆในส่วนที่กำหนดไว้แล้วในระเบียบนี้หรือขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้ศูนย์พัฒนาการจัดสวัสดิการสังคมผู้สูงอายุหมายความว่า ศูนย์พัฒนาการจัดสวัสดิการสังคมที่กรมพัฒนาสังคมและสวัสดิการจัดตั้งขึ้นเพื่อจัดสวัสดิการสังคมให้ผู้สูงอายุผู้รับบริการ หมายความว่าผู้สูงอายุที่มีคุณสมบัติตามระเบียบนี้และได้รับอนุญาตให้เข้ารับบริการในศูนย์พัฒนาการจัดสวัสดิการสังคมผู้สูงอายุผู้อำนวยการศูนย์ หมายความว่า ผู้อำนวยการศูนย์พัฒนาการจัดสวัสดิการสังคมผู้สูงอายุข้อ ๕ให้อธิบดีกรมพัฒนาสังคมและสวัสดิการ เป็นผู้รักษาการตามระเบียบนี้หมวด ๑คุณสมบัติของผู้รับบริการ ข้อ ๖ผู้สูงอายุที่มีความประสงค์เข้ารับบริการในศูนย์พัฒนาการจัดสวัสดิการสังคมผู้สูงอายุต้องมีคุณสมบัติดังนี้(๑) มีสัญชาติไทยอายุตั้งแต่ ๖๐ ปีขึ้นไป(๒) ไม่เป็นผู้ต้องหาว่ากระทำผิดอาญาและอยู่ระหว่างการสอบสวนของพนักงานสอบสวน หรืออยู่ระหว่างการพิจารณาคดีของศาล(๓) ไม่เป็นโรคเรื้อรังหรือโรคติดต่อร้ายแรง(๔) ไม่พิการทุพพลภาพ หรือจิตฟั่นเฟือนไม่สมประกอบ(๕) สามารถช่วยเหลือตนเองได้ในกิจวัตรประจำวันข้อ ๗ผู้สูงอายุที่มีความประสงค์เข้าอยู่ในบ้านพักผู้สูงอายุต้องมีคุณสมบัติตามข้อ ๖และเป็นผู้ประสบปัญหาความเดือดร้อนอย่างใดอย่างหนึ่งดังนี้(๑) ฐานะยากจน(๒) ไม่มีที่อยู่อาศัย(๓) ขาดผู้อุปการะ หรือผู้ให้ความช่วยเหลือ(๔) ไม่สามารถอยู่กับครอบครัวได้อย่างปกติสุขข้อ ๘ผู้สูงอายุที่ประสงค์จะสมัครเข้าพักในบ้านพักฉุกเฉิน ต้องมีคุณสมบัติตามข้อ๖ และต้องเป็นผู้ประสบปัญหาความเดือดร้อนอย่างใดอย่างหนึ่งดังนี้(๑) ไม่มีที่พักอาศัย- ระหว่างรอเข้ารับอุปการะในสถานสงเคราะห์- ระหว่างรอพบแพทย์เพื่อเข้ารับการรักษาจากโรงพยาบาล- ระหว่างรอส่งกลับภูมิลำเนา- ระหว่างทำกายภาพบำบัด ตามที่แพทย์สั่ง(๒) ไม่มีผู้ดูแล เนื่องจากบุตรหลานไปทำธุระที่อื่น(๓) มีปัญหาด้านจิตใจอย่างรุนแรง จำเป็นต้องห่างจากครอบครัวระยะหนึ่ง(๔) พลัดหลง โดยหน่วยงานของรัฐ องค์กรเอกชน หรือพลเมืองดีนำส่งหมวด ๒ประเภทของการให้บริการ ข้อ ๙ศูนย์พัฒนาการจัดสวัสดิการสังคมผู้สูงอายุ ให้บริการ ๔ ลักษณะดังนี้(๑) ศูนย์บริการผู้สูงอายุสำหรับให้บริการผู้สูงอายุที่มาขอใช้บริการที่ศูนย์พัฒนาการจัดสวัสดิการสังคมผู้สูงอายุได้จัดไว้ในเวลากลางวัน(๒) ศูนย์บริการเลี้ยงดูผู้สูงอายุสำหรับให้บริการเลี้ยงดูผู้สูงอายุที่มาขอให้บริการแบบเช้าไป - เย็นกลับ(๓) บ้านพักฉุกเฉิน สำหรับให้บริการผู้สูงอายุเป็นการชั่วคราวไม่เกิน ๑๕วัน หากผู้สูงอายุมีเหตุจำเป็นต้องพักเป็นระยะนานกว่าที่กำหนดต้องได้รับอนุญาตจากผู้อำนวยการศูนย์ฯ(๔) บ้านพักผู้สูงอายุมี ๓ ประเภท ดังนี้ก.ประเภทสามัญ ได้แก่ การให้บริการดูแลผู้สูงอายุ โดยไม่เสียค่าบริการข.ประเภทหอพัก ได้แก่ การให้บริการดูแลผู้สูงอายุโดยเสียค่าบริการให้ศูนย์พัฒนาการจัดสวัสดิการสังคมผู้สูงอายุตามอัตราที่กรมพัฒนาสังคมและสวัสดิการกำหนดค.ประเภทปลูกบ้านอยู่เอง ได้แก่ การให้บริการผู้สูงอายุโดยอนุญาตให้ผู้สูงอายุปลูกบ้านพักอยู่อาศัยในบริเวณศูนย์พัฒนาการจัดสวัสดิการสังคมผู้สูงอายุตามหลักเกณฑ์ที่กรมพัฒนาสังคมและสวัสดิการกำหนดหมวด ๓การเข้ารับบริการในศูนย์พัฒนาการจัดสวัสดิการสังคมผู้สูงอายุ ข้อ ๑๐การขอเข้ารับบริการในศูนย์พัฒนาการจัดสวัสดิการสังคมผู้สูงอายุ(๑) ในกรุงเทพมหานคร ให้ยื่นสมัครที่กรมพัฒนาสังคมและสวัสดิการหรือสำนักงานพัฒนาสังคมและสวัสดิการกรุงเทพ ๑ - ๘(๒) ในส่วนภูมิภาค ให้ยื่นสมัครที่สำนักงานพัฒนาสังคมและความมั่นคงของมนุษย์จังหวัดหรือศูนย์พัฒนาการจัดสวัสดิการสังคมผู้สูงอายุ หรือศูนย์พัฒนาสังคมจังหวัด(๓) ให้ผู้อำนวยการศูนย์มีอำนาจในการอนุญาตให้ผู้สูงอายุเข้ารับบริการในศูนย์พัฒนาการจัดสวัสดิการสังคมผู้สูงอายุหมวด ๔ข้อปฏิบัติของผู้รับบริการ ข้อ ๑๑ผู้รับบริการจะต้องปฏิบัติดังต่อไปนี้(๑)ปฏิบัติตามคำสั่งและระเบียบที่กำหนดขึ้นในศูนย์พัฒนาการจัดสวัสดิการสังคมผู้สูงอายุ(๒) แต่งกายให้สุภาพเรียบร้อย(๓) รักษาความสามัคคีในหมู่คณะ ไม่ทะเลาะวิวาทหรือชักชวน ยุยง ส่งเสริมให้ผู้ใดกระทำผิดหรือฝ่าฝืนต่อระเบียบของศูนย์พัฒนาการจัดสวัสดิการสังคมผู้สูงอายุ(๔) ปฏิบัติตนอยู่ในศีลธรรมอันดีงาม(๕)ช่วยดูแลรักษาทรัพย์สินของทางราชการให้อยู่ในสภาพเรียบร้อยและใช้โดยประหยัด(๖) เข้าร่วมกิจกรรมตามที่ศูนย์พัฒนาการจัดสวัสดิการสังคมผู้สูงอายุจัดให้ตามความเหมาะสมข้อ ๑๒ผู้รับบริการจะประพฤติปฏิบัติอย่างใดอย่างหนึ่ง ดังต่อไปนี้ไม่ได้ คือ(๑) มีพฤติกรรมฉันท์ชู้สาว หรือมีความสัมพันธ์ทางเพศระหว่างผู้รับบริการ(๒) ทะเลาะวิวาท หรือทำร้ายร่างกายผู้อื่น(๓) นำบุคคลภายนอกเข้ามาค้างแรมในศูนย์พัฒนาการจัดสวัสดิการสังคมผู้สูงอายุหรือบ้านฉุกเฉิน และห้ามผู้รับบริการไปค้างแรมที่อื่นเว้นแต่จะได้รับอนุญาตจากผู้อำนวยศูนย์หรือเจ้าหน้าที่ที่ได้รับมอบหมาย(๔) กระทำการใด ๆ ซึ่งก่อความเดือดร้อนรำคาญแก่ผู้อื่น(๕) มีสิ่งต่าง ๆ ดังต่อไปนี้ในครอบครองก.เฮโรอีน ฝิ่น กัญชา ทินเนอร์ ยาอันตราย หรือสิ่งเสพติดต่าง ๆข.สุรา หรือเครื่องดองของเมาค.อุปกรณ์การพนันง.อาวุธ หรือของมีคมทุกชนิด หรือสิ่งที่ใช้เป็นอาวุธได้จ.วัตถุระเบิด หรือเชื้อเพลิงฉ.สิ่งของอื่น ๆ ซึ่งผู้อำนวยการศูนย์พัฒนาการจัดสวัสดิการสังคมผู้สูงอายุ จะกำหนดและประกาศเพิ่มขึ้น(๖) เล่นการพนันทุกชนิด(๗) ลักทรัพย์ของผู้อื่น(๘) สูบบุหรี่ หรือจุดธูปเทียนบูชาพระในเรือนนอน(๙) เสพสุราหรือของมึนเมาทุกชนิดเข้าในบริเวณศูนย์พัฒนาการจัดสวัสดิการสังคมผู้สูงอายุ(๑๐) นำสัตว์ทุกชนิดมาเลี้ยงในบริเวณศูนย์พัฒนาการจัดสวัสดิการสังคมผู้สูงอายุ(๑๑) นำอาหารไปรับประทานนอกห้องอาหาร ยกเว้นผู้ป่วยที่ได้รับอนุญาตแล้ว(๑๒) ประกอบอาหารในเรือนนอน(๑๓) นำทรัพย์สินของทางราชการมาใช้ประโยชน์ส่วนตัว(๑๔) ทำลายทรัพย์สินของทางราชการ(๑๕) กระทำการใด ๆ อันเป็นการรบกวนความสงบสุขต่อราษฎรที่อาศัยอยู่ในบริเวณใกล้เคียงหมวด ๕มาตรการสำหรับผู้รับบริการไม่ปฏิบัติตามระเบียบ ข้อ ๑๓เมื่อผู้สูงอายุเข้ารับบริการในศูนย์พัฒนาการจัดสวัสดิการสังคมผู้สูงอายุ ให้ผู้อำนวยการศูนย์แจ้งข้อห้ามและข้อปฏิบัติตามระเบียบนี้ และคำสั่งหรือระเบียบที่ศูนย์พัฒนาการจัดสวัสดิการสังคมผู้สูงอายุกำหนดขึ้นให้ผู้สูงอายุทราบโดยมีหลักฐานเป็นหนังสือด้วยว่าผู้รับบริการมีความเต็มใจปฏิบัติตามระเบียบและคำสั่งที่รับทราบทุกประการผู้รับบริการที่ฝ่าฝืนระเบียบหรือคำสั่งที่ได้รับแจ้งไว้ตามวรรคแรกให้ผู้อำนวยการศูนย์ดำเนินการดังนี้(๑) ความผิดครั้งที่ ๑ ให้ว่ากล่าวตักเตือน(๒) ความผิดครั้งที่ ๒ ทำทัณฑ์บนไว้เป็นหนังสือ(๓) ความผิดครั้งที่ ๓ ผู้อำนวยการศูนย์มีอำนาจพิจารณาสั่งให้ออกจากศูนย์พัฒนาการจัดสวัสดิการสังคมผู้สูงอายุข้อ ๑๔ให้เจ้าหน้าที่ผู้พบเห็นผู้รับบริการกระทำความผิด เป็นผู้รายงานต่อผู้อำนวยการศูนย์ฯเพื่อสอบสวนข้อเท็จจริง แล้วพิจารณาดำเนินการตามความเหมาะสมข้อ ๑๕ผู้รับบริการผู้ใดจงใจกระทำให้เกิดความเสียหายต่อทรัพย์สินของทางราชการหรือประทุษร้ายต่อร่างกายของเจ้าหน้าที่ หรือผู้รับบริการด้วยกันหรือกระทำความผิดทางอาญา ให้ผู้อำนวยการศูนย์ ร้องทุกข์กล่าวโทษต่อพนักงานสอบสวนเพื่อดำเนินคดีตามกฎหมายแล้วรายงานให้กรมพัฒนาสังคมและสวัสดิการทราบทันทีหมวด ๖การพ้นสภาพของผู้รับบริการ ข้อ ๑๖ผู้รับบริการจะพ้นสภาพการเข้าอยู่ในศูนย์พัฒนาการจัดสวัสดิการสังคมผู้สูงอายุในกรณีดังต่อไปนี้(๑) ลาออก หรือออกจากศูนย์พัฒนาการจัดสวัสดิการสังคมผู้สูงอายุเกินกว่าวันลาที่ได้รับอนุญาต หรือหลบหนีออกจากบ้านพักผู้สูงอายุติดต่อกันเกินกว่า ๓๐ วัน(๒) ถึงแก่กรรม(๓) ส่งตัวไปยังหน่วยงานอื่น(๔) ครบกำหนดการเข้ารับบริการ(๕) กระทำผิดทางอาญา และส่วนราชการที่เกี่ยวข้องขอรับตัวไปควบคุมเพื่อดำเนินการตามกฎหมายข้อ ๑๗เมื่อผู้รับบริการพ้นสภาพตามข้อ ๑๖ ให้ผู้อำนวยการศูนย์จำหน่ายออกจากทะเบียน แล้วรายงานให้กรมพัฒนาสังคมและสวัสดิการทราบบทเฉพาะกาล ข้อ ๑๘ผู้รับการสงเคราะห์ตามระเบียบกรมพัฒนาสังคมและสวัสดิการว่าด้วยการให้บริการผู้สูงอายุ พ.ศ. ๒๕๔๖ ให้ถือว่าเป็นผู้รับบริการตามระเบียบนี้ประกาศ ณ วันที่ ๒๒พฤษภาคม พ.ศ. ๒๕๕๐พนิตา กำภู ณ อยุธยาอธิบดีกรมพัฒนาสังคมและสวัสดิการ[เอกสารแนบท้าย]๑.คำร้องขอเข้ารับบริการ๒.หนังสือทำทัณฑ์บน(ดูข้อมูลจากภาพกฎหมาย)วัชศักดิ์/ผู้จัดทำ๑๗ กรกฎาคม ๒๕๕๐ปณตภร/ปรับปรุง๑๔ กุมภาพันธ์ ๒๕๕๕[๑] ราชกิจจานุเบกษา เล่ม ๑๒๔/ตอนพิเศษ ๘๐ ง/หน้า ๑/๔ กรกฎาคม ๒๕๕๐